ନୟାଗଡ଼ LocalWire-Odisha LocalWire\nନୀଳମାଧବ ମନ୍ଦିର ଉନ୍ନତିକରଣ ସମ୍ପର୍କରେ ପର୍ଯ୍ୟଟନ ମନ୍ତ୍ରୀଙ୍କ ଆଲୋଚନା\nJuly 10, 2021 By LocalWire LeaveaComment\nନୟାଗଡ଼,ଜୁଲାଇ ୦୯ (ଲୋକାଲ ୱାୟାର):ନୟାଗଡ଼ ଜିଲ୍ଲା ଖଣ୍ଡପଡା ନିର୍ବାଚନ ମଣ୍ଡଳୀ ର କଣ୍ଟିଲୋ ନୀଳମାଧବ ମନ୍ଦିର ପରିଦର୍ଶନ କରିଛନ୍ତି ପର୍ଯ୍ୟଟନ ମନ୍ତ୍ରୀ ଜ୍ୟୋତି ପ୍ରକାଶ ପାଣିଗ୍ରାହୀ ।\nମନ୍ଦିରର ଉନ୍ନତିକରଣ ନିମନ୍ତେ ଓଡିଶା ପର୍ଯ୍ୟଟନ ବିଭାଗ ଅନୁଦାନରୁ ମନ୍ଦିରର ସୌନ୍ଦର୍ଯୀକରଣ ଓ ଭିତ୍ତିଭୂମିର ଉନ୍ନତିକରଣ କରାଯାଉଛି ।\nଏହି କାର୍ଯ୍ୟର ସମୀକ୍ଷା କରିବା ସହ ଜିଲ୍ଲାପାଳ,ଟୁରିଷ୍ଟି ଅଫିସର, ମନ୍ଦିର ସେବାୟତ, ଏବଂ ତହସିଲଦାରଙ୍କ ସହ କାର୍ଯ୍ୟର ଅଗ୍ରଗତି ସମ୍ପର୍କରେ ମନ୍ତ୍ରୀ ଆଲୋଚନା କରିଥିଲେ ।\nଖୁବଶୀଘ୍ର ନୟାଗଡ଼ ରାମସାଗରରେ ବୋଟିଂ ସୁଯୋଗ\nନୟାଗଡ଼, ଜୁଲାଇ ୦୯ (ଲୋକାଲ ୱାୟାର):ନୟାଗଡ଼ ରାମସାଗର ପାର୍କ ପରିସରରେ ପର୍ଯ୍ୟଟନ ବିଭାଗ ତରଫରୁ କାର୍ଯ୍ୟକାରୀ ହେଉଥିବା ବିଭିନ୍ନ ଉନ୍ନତିକାରଣ କାର୍ଯ୍ୟର ଆଜି ପର୍ଯ୍ୟଟନ ମନ୍ତ୍ରୀ ଜ୍ୟୋତି ପ୍ରକାଶ ପାଣିଗ୍ରାହୀ ଅନୁଧ୍ୟାନ କରିଛନ୍ତି ।\nଏହି ପାର୍କ ରେ ଯୋଗ ଡ୍ୟାନ୍ସ, ସଙ୍ଗୀତ ଏବଂ ବୋଟିଂର ସୁବିଧା ଅଛି। ଖୁବଶୀଘ୍ର ଏହାର ଶୁଭ ଉଦଘାଟନ କରାଯିବ ବୋଲି ମନ୍ତ୍ରୀ କହିଛନ୍ତି ।\nଏନେଇ ସେ ସ୍ଥାନୀୟ ଜନପ୍ରତିନିଧି ତଥା ରାଜ୍ୟର ବରିଷ୍ଠ ମନ୍ତୀ ଡ. ଅରୁଣ କୁମାର ସାହୁଙ୍କ ସହ ଆଲୋଚନା କରିଛନ୍ତି ।\nପର୍ଯ୍ୟଟନ ମନ୍ତ୍ରୀଙ୍କ ପରିଦର୍ଶନ କାଳରେ ମନ୍ତ୍ରୀ ଡ. ସାହୁ ଉପସ୍ଥିତ ଥିଲେ ।\nFiled Under: Odia Tagged With: ନୟାଗଡ଼\nନୟାଗଡ଼ ବଲାଣିରେ ବୋଟିଂ ଆଉ ରୋପ୍ ୱେ\nନୟାଗଡ଼, ଜୁଲାଇ ୦୯ (ଲୋକାଲ ୱାୟାର):ଆଜି ନୟାଗଡ଼ ଜିଲ୍ଲା ବଲାଣି ଠାରେ ନବ ନିର୍ମିତ ହେଉଥିବା ବଲାଣି ପାର୍କର ପରିଦର୍ଶନ କରିଛନ୍ତି ପର୍ଯ୍ୟଟନ ବିଭାଗ ମନ୍ତ୍ରୀ ଜ୍ୟୋତି ପ୍ରକାଶ ପାଣିଗ୍ରାହୀ ।\nଏହି ଅବସରରେ ସେ କହିଛନ୍ତି, ବିଭାଗ ତରଫରୁ ଅନୁଦାନ ଯୋଗାଇ ଏହାକୁ ଅଧିକ ସୌନ୍ଦର୍ଯ୍ୟକରଣ କରିବା ପାଇଁ ମନ୍ତ୍ରୀ ଡ . ଅରୁଣ କୁମାର ସାହୁ ଏବଂ ଜିଲ୍ଲାପାଳଙ୍କ ସହ ଆଲୋଚନା କଲି।\nଏହା ଏକ ମଲ୍ଟିପରପୋଜ ପାର୍କ , ପର୍ଯ୍ୟଟକଙ୍କ ପାଇଁ ଏଠାରେ ବୋଟିଂ, ଡ୍ୟାନ୍ସ, ଯୋଗ, ପାଠାଗାର, ରୋପ୍ ୱେ ସଭାକକ୍ଷ ର ସୁବିଧା ଯୋଗାଇ ଦେବାପାଇଁ ଯୋଜନା କରାଯାଇଥିବା ମନ୍ତ୍ରୀ କହିଛନ୍ତି ।\nଚାଲିଗଲେ ପ୍ରଫେସର ରାଧାମୋହନ(ଅପଡେଟ)\nJune 11, 2021 By LocalWire LeaveaComment\nଭୁବନେଶ୍ୱର,ଜୁନ ୧୧(ଲୋକଲ ୱାୟାର) ଓଡ଼ିଶାର ଆଉ ଜଣେ ସୁଯୋଗ୍ୟ ସନ୍ତାନଙ୍କୁ ଛଡ଼ାଇ ନେଇଛି ମହାମାରୀ କରୋନା । ବିଶିଷ୍ଟ ଅର୍ଥନୀତିଜ୍ଞ, ପରିବେଶବିତ୍, ବିକାଶ ଗୁରୁ ପଦ୍ମଶ୍ରୀ ପ୍ରଫେସର ରାଧାମୋହନ ଆଉ ନାହାନ୍ତି ।\nଗୁରୁତର ଅବସ୍ଥାରେ ସମ୍ କୋଭିଡ ହସ୍ପିଟାଲ୍ ରେ ଚିକିତ୍ସିତ ଥିବା ବେଳେ ଆଜି ସକାଳୁ ଆଖି ବୁଜିଦେଇଛନ୍ତି । ତାଙ୍କୁ ୭୮ ବର୍ଷ ବୟସ ହୋଇଥିଲା ।\nନୟାଗଡ଼ ଜିଲ୍ଲା ରାଗିଣୀ ପାଟଣା ଗ୍ରାମରେ ଜନ୍ମଗ୍ରହଣ କରିଥିବା ପ୍ରଫେସର ରାଧାମୋହନ ଜଣେ ପ୍ରତିଭାସମ୍ପନ୍ନ ବ୍ୟକ୍ତିତ୍ୱ ଥିଲେ ।\nଉକ୍ରଳ ବିଶ୍ୱବିଦ୍ୟାଳୟରୁ ପ୍ରୟୋଗାତ୍ମକ ଅର୍ଥନୀତିରେ ଏମଏ ପାସ୍ କଲା ପରେ ସେ ଅଧ୍ୟାପନା କରିଥିଲେ । ପରବର୍ତ୍ତୀ ସମୟରେ ସେ ରାଜ୍ୟ ସରକାରଙ୍କ ବିଭିନ୍ନ ପଦପଦବୀରେ କାର୍ଯ୍ୟ କରିଥିଲେ ।\n୨୦୦୧ ରେ ପୁରୀ ଏସସିଏସ୍ କଲେଜ ଅଧ୍ୟକ୍ଷ ଭାବେ ଚାକିରିରୁ ଅବସର ଗ୍ରହଣ କରିଥିଲେ ।\nକେବଳ ଶିକ୍ଷା ନୁହେଁ, କୃଷି ଓ ପରିବେଶ ଉପରେ ତାଙ୍କର ଗଭୀର ଅଧ୍ୟୟନ ଥିଲା । ଜୈବିକ ଚାଷରେ ସେ ବୈପ୍ଲବିକ ପରିବର୍ତ୍ତନ ଆଣିଥିଲେ ।\n"ସମ୍ଭବ' ନାମକ କ ସ୍ୱେଚ୍ଛାସେବୀ ଅନୁଷ୍ଠାନ ଗଢ଼ି ନିଜର କାର୍ଯ୍ୟକ୍ରମକୁ ଆଗକୁ ନେଇଥିଲେ ।\nରାଜ୍ୟ ସରକାରଙ୍କ ବହୁ ଗୁରୁତ୍ୱପୂର୍ଣ୍ଣ କମିଟି ଏବଂ ଅନୁଷ୍ଠାନରେ ସେ ସଦସ୍ୟ ରହିଥିଲେ । ସୂଚନା କମିଶନର ଭାବେ କାର୍ଯ୍ୟ କରିଥିଲେ ।\nତାଙ୍କର ଅସାଧାରଣ କାର୍ଯ୍ୟ ପାଇଁ ରାଜ୍ୟ ସରକାରଙ୍କ ପକ୍ଷରୁ ସେ ଉକ୍ରଳ ସେବା ସମ୍ମାନ ପାଇଥିବା ବେଳେ ଭାରତ ସରକାରଙ୍କ ପଦ୍ମଶ୍ରୀ ଉପାଧିରେ ସମ୍ମାନିତ ହୋଇଥିଲେ ।\nପ୍ରଫେସର ରାଧାମୋହନଙ୍କ ବିୟୋଗ ଓଡ଼ିଶା ପାଇଁ ଅଶେଷ କ୍ଷତି ଆଣିଛି । ବିଭିନ୍ନ ମହଲରେ ଶୋକର ଛାୟା ଖେଳାଇଦେଇଛି ।\n୨୬ ଲକ୍ଷର ବ୍ରାଉନସୁଗର ଜବତ, ଜଣେ ଗିରଫ\nଭୁବନେଶ୍ୱର, ଫେବ୍ରୁଆରୀ ୬(ଲୋକାଲ ୱାୟାର): ନୟାଗଡ଼ ଜିଲ୍ଲା ରଣପୁରରୁ କ୍ରାଇମବ୍ରାଞ୍ଚ ସ୍ପେଶାଲ ଟାସ୍କ ଫୋର୍ସ ରଣପୁର-ସୁନାଖଳା ରାସ୍ତାରେ ୨୬ ଲକ୍ଷ ଟଙ୍କାର ବ୍ରାଉନସୁଗର ଜବତ କରିବା ସହ ଜଣଙ୍କୁ ଗିରଫ କରିଛି ।\nଗିରଫ ହୋଇଥିବା ଯୁବକ ପ୍ରକାଶ ଚନ୍ଦ୍ର ବେହେରାର ଘର ରଣପୁର ଥାନା ଅନ୍ତର୍ଗତ ବାଉଁଶିଆ ଗ୍ରାମରେ ।\nଏବେ ଜେଲରେ ଥିବା ଜଣେ ନିଶା ବେପାରୀର ସହଯୋଗୀ ଭାବେ ପ୍ରକାଶ କାମ କରୁଥିଲା ।\nଏ ସମ୍ପର୍କରେ ଖବର ପାଇ ଏସଟିଏଫ ଟିମ୍ ଗତକାଲି ଅପରାହ୍ଣରେ ଛକି ରହିଥିଲା । ପ୍ରକାଶ ଏକ ବାଇକରେ ଆସୁଥିବା ଦେଖି ତାକୁ ଟିମ୍ ଅଟକାଇଥିଲା ।\nସେ ବାଇକ ଛାଡ଼ି ଦୌଡ଼ି ପଳାଇବାକୁ ଉଦ୍ୟମ କରୁଥିଲେ ମଧ୍ୟ ଧରାପଡ଼ିଯାଇଥିଲା । ତା' ବାଇକରୁ ୨୬୦ ଗ୍ରାମର ବ୍ରାଉନସୁଗର ମିଳିଥିଲା ।\nଉଲ୍ଲେଖଯୋଗ୍ୟ, ଏସଟିଏଫ୍ ମାସକ ଭିତରେ ବିଭିନ୍ନ ସ୍ଥାନରୁ ପ୍ରାୟ ୩ କେଜି ବ୍ରାଉନସୁଗର ଏବଂ ୨ ଟନ୍ ଗଞ୍ଜେଇ ଜବତ କଲାଣି । ୫ଟି ମାମଲା ରୁଜୁକରି ୪ ନିଶା ମାଫିଆଙ୍କୁ ଗିରଫ କରିଛି ।\n୧୨୦ମିଟରର ତ୍ରିରଙ୍ଗା ଶୋଭାଯାତ୍ରା\nନୟାଗଡ଼, ଜାନୁଆରୀ ୨୭(ଲୋକାଲ ୱାୟାର): ନୟାଗଡ଼ ଜିଲ୍ଲା ରଣପୁର ବ୍ଲକ ରାଜସୁନାଖଳାରେ ସାଧାରଣତନ୍ତ୍ର ଦିବସ ଅବସରରେ ୧୨୦ ମିଟର ଲମ୍ବର ଜାତୀୟ ପତାକା ଧରି ୨୦୦ରୁ ଅଧିକ ଯୁବକ, ଯୁବତୀ ଦେଶଭକ୍ତିର ନାରା ଦେଇ ଅଞ୍ଚଳ ପରିକ୍ରମା କରିଛନ୍ତି ।\nପରୀ ହତ୍ୟା ମାମଲାଃ ପୋଖରୀ ଶୁଖାଇ ପ୍ରମାଣ ଯୋଗାଡ଼ କଲା ଏସଆଇଟି\nନୟାଗଡ଼, ଡିସେମ୍ବର ୨୨(ଲୋକାଲ ୱାୟାର): ପରୀକୁ ହତ୍ୟା ଓ ବଳାକ୍ରାର ପରେ ସେ ପିନ୍ଧିଥିବା ଲେଗିଙ୍ଗସଟିକୁ ପୋଖରୀରେ ଅଭିଯୁକ୍ତ ସରୋଜ ପକାଇଥି ପୂର୍ବରୁ ଏସଆଇଟି କରିଥିବା ବେଳେ ମଙ୍ଗଳବାର ସନ୍ଧ୍ୟାରେ ଏକ ଲେଗିଙ୍ଗସ ପୋଖରୀରୁ ଉଦ୍ଧାର କରାଯାଇଥିବା ଜନୈକ ବରିଷ୍ଠ ଅଧିକାରୀ କହିଛନ୍ତି ।\nପୋଖରୀରୁ ଲେଗିଙ୍ଗସଟିକୁ ଠାବ କରିବାକୁ ଏସଆଇଟି ମଙ୍ଗଳବାର ସକାଳୁ ପୋଖରୀ ଶୁଖାଇବା କାମ ଚାଲୁ ରଖିଥିଲା ।\nନୟାଗଡ଼ ଅଗ୍ନିଶମ ବାହିନୀର ୧୨ଜଣ କର୍ମଚାରୀ ୪ଟି ପମ୍ପସେଟ୍ ଲଗାଇ ପୋଖରୀରୁ ପାଣି ଖାଲି କରିଥିଲେ ।\nପ୍ରାୟ ଶହେ ଫୁଟ ଓସାର ଓ ଲମ୍ବର ପୋଖରୀରୁ ପ୍ରାୟ ୬ ଫୁଟର ପାଣି ନିଷ୍କାସନ କରାଯିବା ପରେ ଏକ ଲେଗିଙ୍ଗସ ମିଳିଛି ।\nତାହା ପରୀର ହୋଇଥାଇପାରେ ବୋଲି ଅଧିକାରୀ କହିଛନ୍ତି । ତେବେ ପରୀକ୍ଷା ପରେ ଏହା ସ୍ପଷ୍ଟ ହେବ ବୋଲି ସେ କହିଛନ୍ତି ।\nପରୀ ଘଟଣାକୁ ଚପାଇ ଦେବା ପାଇଁ ଏସଆଇଟି କେବଳ ଡ୍ରାମା କରୁଛିଃ ବିଜେପି\nଭୁବନେଶ୍ୱର,ଡିସେମ୍ବର ୨୧(ଲୋକାଲ ୱାୟାର): ପରୀ ହତ୍ୟାକାଣ୍ଡ ଘଟଣାରେ ରାଜ୍ୟବ୍ୟାପୀ ଜନଆନ୍ଦୋଳନ ହେଉଥିବା ସମୟରେ ଘଟଣାକୁ ଚପାଇ ଦେବାକୁ ଏସଆଇଟି ଯଦୁପୁରରେ କେବଳ ଡ୍ରାମା କରୁଛି ବୋଲି ବିରୋଧୀ ଦଳ ନେତା ପ୍ରଦୀପ୍ତ ନାଏକ କହିଛନ୍ତି ।\nପରୀ ହତ୍ୟାକାଣ୍ଡ ସଂପର୍କରେ ବିଧାନସଭାରେ ବିରୋଧୀ ଦଳ ପଚାରିବାରୁ ଗୃହରାଷ୍ଟ୍ରମନ୍ତ୍ରୀ ଦିବ୍ୟଶଙ୍କର ମିଶ୍ର ଏହାକୁ ହତ୍ୟା ବୋଲି ସ୍ୱୀକାର କରିଥିଲେ ।\nପରୀର ମୃତ ଶରୀରରୁ ବଳାତ୍କାର ହୋଇଥିବା କୌଣସି ପ୍ରମାଣ ମିଳିପାରିବ ନାହିଁ ବୋଲି ପବିତ୍ର ଗୃହରେ ଗୃହରାଷ୍ଟ୍ର ମନ୍ତ୍ରୀ ଲିଖିତ ଉତ୍ତର ରଖିଥିଲେ ।\nଅନ୍ୟପଟେ କୋର୍ଟ ମନିଟରିଂ କରୁନଥିବା ବେଂ ପୁଲିସ କ୍ଷମତା ନଥିବା ଏସଆଇଟି ମୁଖ୍ୟ ଅରୁଣ ବୋଥ୍ରା ପରୀର ବଳାତ୍କାର ହୋଇଥିବା କହିଛନ୍ତି ।\nତେବେ ଗୃହ ରାଷ୍ଟ୍ରମନ୍ତ୍ରୀ କି ଏସଆଇଟି ମୁଖ୍ୟ ଅରୁଣ ବ୍ରୋଥାଙ୍କ ମଧ୍ୟରୁ କିଏ ସତ କହୁଛନ୍ତି ବୋଲି ପ୍ରଶ୍ନ କରିଛନ୍ତି ଶ୍ରୀ ନାୟକ ।\nରାଜ୍ୟରେ କେବଳ ଜଣେ ପରୀ ନୁହେଁ ବିଜେପିର ଏହି ପଦଯାତ୍ରା ୫୫୦୦ ନିଖୋଜ ଶିଶୁଙ୍କୁ ନ୍ୟାୟ ଦେବା ପାଇଁ ବାହାରିଛି ।\nପରୀ ହତ୍ୟାକାଣ୍ଡର ସିବିଆଇ ତଦନ୍ତ କରିବା ସହ ମନ୍ତ୍ରୀ ଅରୁଣ ସାହୁଙ୍କୁ ବହିଷ୍କାର କରନ୍ତୁ ମୁଖ୍ୟମନ୍ତ୍ରୀ ।\nପରୀ ସମେତ ରାଜ୍ୟର ସମସ୍ତ ନିଖୋଜ ଶିଶୁମାନଙ୍କୁ ନ୍ୟାୟ ନମିଳିବା ଯାଏଁ ଏହି ଲଢ଼େଇ ଜାରି ରହିବ ବୋଲି ବିଜେପି ବିଧାୟକ ମୁକେଶ ମହାଲିଙ୍ଗ ଚେତାବନୀ ଦେଇଛନ୍ତି ।\nପରୀ ସମେତ ରାଜ୍ୟର ସମସ୍ତ ନିଖୋଜ ଶିଶୁଙ୍କୁ ନ୍ୟାୟ ଦେବା ଲାଗି ଆରମ୍ଭ ହୋଇଥିବା "ପରୀକୁ ନ୍ୟାୟ ପାଇଁ ପଦଯାତ୍ରା" ଦ୍ୱିତୀୟ ଦିନରେ ପହଂଚିଛି ।\nରବିବାର ଦିନ ପ୍ରଭୃ ଲିଙ୍ଗରାଜଙ୍କ ମନ୍ଦିର ପ୍ରାଙ୍ଗଣରୁ ଆରମ୍ଭ ହୋଇଥିବା ଏହି ପଦଯାତ୍ରା ଆଜି ଜାଆଁଳାରୁ ବାହାରି ସାରୁଅ ପର୍ଯ୍ୟନ୍ତ ଯାଇଛି ।\nଆସନ୍ତାକାଲି ୨୨ ତାରିଖରେ ସାରୁଅ ରୁ ବୋଲଗଡ (ପିଚୁକୁଳି), ୨୩ ତାରିଖରେ ବୋଲଗଡ (ପିଚୁକୁଳି)ରୁ ଇଟାମାଟି ଏବଂ ୨୪ ତାରିଖରେ ଇଟାମାଟିରୁ ନୟାଗଡ ହୋଇ ଯଦୁପୁରଠାରେ ଯାତ୍ରା ସମାପ୍ତ ହେବ ।
